REPUBLIKA HRVATSKA

GRAD ZAGREB

OSNOVNA ŠKOLA PAVLEKA MIŠKINE

Sveti Duh 24, Zagreb
KLASA: 007-04/26-02/5
URBROJ: 251-131-2

U Zagrebu, 28.09.2026.
Z A P I S N I K 

s 11. sjednice Školskog odbora Osnovne škole Pavleka Miškine održane u ponedjeljak, 28.09.2026. s početkom u 15,45 sati u prostorijama škole.

Prisutni: Nikolina Matovina Hajduk, Martina Hrdalo, Marija Markl, Goran Jukić, Lina Rajković, Maja Muškić Treber
Odsutni: Milica Konta
Ostali prisutni: Vesna Vrbanović Jančić, ravnateljica
Predsjednica Školskog odbora pozdravlja sve prisutne, konstatira kvorum i otvara sjednicu Školskog odbora čitajući i predlažući sljedeći:

DNEVNI RED

1. Verifikacija zapisnika s 10. sjednice Školskog odbora

2. Izvršenje zaključaka s 10. sjednice Školskog odbora

3. Financijski izvještaj od 01.01. – 30.06.2026. godine

· rasprava i usvajanje

4. Osiguranje učenika za šk. god. 2026./2027.

5. Davanje na privremeno korištenje školskog prostora u školskoj godini 2026./2027.

6. Izvješće o stanju sigurnosti

7. Prethodna suglasnost o zasnivanju radnog odnosa na određeno vrijeme:

- vjeroučitelj
8. Različito

Predloženi dnevni red jednoglasno je usvojen.
Ad 1.)
Predsjednica Školskog odbora prelazi na prvu točku dnevnog reda odnosno na verifikaciju zapisnika s 10. sjednice Školskog odbora.

Primjedbi na zapisnik nema, te se isti usvaja jednoglasno.
Ad 2.)

Predsjednica Školskog odbora prelazi na drugu točku dnevnog reda te konstatira kako su svi Zaključci s 10. sjednice Školskog odbora izvršeni.
Ad 3.)

Predsjednica Školskog odbora prelazi na treću točku dnevnog reda te riječ daje ravnateljici koja članove Školskog odbora upoznaje s financijskim izvještajem u prvih šest mjeseci 2026. godine. 

Nakon provedene rasprave predsjednica Školskog odbora stavlja na glasovanje financijsko izvješće za prvih šest mjeseci 2026. godine te se ono usvaja jednoglasno.

Zaključak 1/11

Usvaja se financijsko izvješće za razdoblje od 01.01.2026. – 30.06.2026. godine.

Ad 4.)

Predsjednica Školskog odbora prelazi na četvrtu točku dnevnog reda te riječ daje ravnateljici koja članove Školskog odbora upoznaje s ponudama osiguravajućih kuća.
Ravnateljica navodi kako je pristiglo nekoliko ponuda i kako joj se kao najbolja ponuda čini ona osiguravajuće kuće Euroherc gdje će roditelji direktno ugovarati premiju osiguranja za svoju djecu s ovom osiguravajućom kućom. Ravnateljica predlaže da osiguravajuća kuća za školsku godinu 2026./2027. bude Euroherc osiguranje.
Nakon provedene rasprave u okviru ove točke Školski odbor jednoglasno donosi
Zaključak 2/11

Osiguravajuća kuća za školsku godinu 2026./2027. je Euroherc Osiguranje.

Ad 5.)

Predsjednica Školskog odbora prelazi na petu točku dnevnog reda te riječ daje ravnateljici koja u okviru ove točke izvještava članove Školskog odbora o ponudama koje su pristigle za davanje na privremeno korištenje školskog prostora.

Ravnateljica napominje kako se davanje na privremeno korištenje školskog prostora obavlja sukladno Programu javnih potreba u osnovnoškolskom odgoju i obrazovanju Grada Zagreba za 2026. godinu te po cijenama koje su njime utvrđene. 

Ravnateljica zatim navodi kako su ponude za davanje na privremeno korištenje školskog prostora do sada podnijeli: 

- škola stranih jezika Sova 

- Mali inženjeri

- akrobatski Rock and Roll klub

- udruženje za promicanje kreativnog izražavanja Osmijeh

- Mali šahisti

- Pustolovci

- Svjetlost u pokretu

- 3D Marcipan

- Elisa plesni fitness

Ravnateljica zatim navodi kako su ponudu za davanje na privremeno korištenje dvorane do sada podnijeli:

- Olimpići, košarkaški klub Vučići, košarkaški klub Dinamo Zagreb

a u Programu javnih potreba Grada Zagreba su: 

Zagrebački rukometni savez, RK Pavleki, OK Olimpik, ženski košarkaški klub Trešnjevka
Predsjednica Školskog odbora prijedloge ravnateljice stavlja na glasovanje te se oni usvajaju jednoglasno.
Zaključak 3/11


Dozvoljava se ravnateljici da sklopi ugovore o davanju na privremeno korištenje školskog prostora s:

· školom stranih jezika Sova, Malim inženjerima, akrobatskm Rock and Roll klubom, udruženjem za promicanje kreativnog izražavanja Osmijeh, Mali šahisti, Pustolovci, Svjetlost u pokretu, 3D Marcipan i Elisa plesni fitness
· s Olimpićima, košarkaškim klubom Vučići, košarkaškim klubom Dinamo Zagreb

a u Programu javnih potreba Grada Zagreba: 

· Zagrebački rukometni savez, RK Pavleki, OK Olimpik, ženski košarkaški klub Trešnjevka
Ad 6.)

Predsjednica Školskog odbora prelazi na šestu točku dnevnog reda te riječ daje ravnateljici koja članovima Školskog odbora predstavlja Izvješće o stanju sigurnosti, provođenju preventivnih programa te mjerama poduzetima u cilju zaštite učenika za drugo polugodište školske godine 2025./ 2026. 

Nakon provedene rasprave predsjednica Školskog odbora stavlja na glasovanje Izvješće ravnateljice o stanju sigurnosti, provođenju preventivnih programa te mjerama poduzetima u cilju zaštite učenika za drugo polugodište školske godine 2025./ 2026. te se ono usvaja jednoglasno.

Zaključak 4/11

Usvaja se Izvješće ravnateljice o stanju sigurnosti, provođenju preventivnih programa te mjerama poduzetima u cilju zaštite učenika za drugo polugodište školske godine 2025./ 2026.
Ad 7.)

Predsjednica Školskog odbora prelazi na sedmu točku dnevnog reda te riječ daje ravnateljici koja članovima Školskog odbora pojašnjava kako se zbog korištenja rodiljnog dopusta vjeroučiteljice Antonije Jelić pojavila potreba za zapošljavanjem novog vjeroučitelja do povratka odsutne radnice na rad. Ravnateljica nadalje navodi kako je od strane Nadbiskupije zagrebačke, Nadbiskupskog duhovnog stola, Ureda za vjeronauk u školama, a sukladno zakonskim propisima kao zamjena za gore navedenu vjeroučiteljicu upućen Jakov Damjanić.

Ravnateljica predlaže da se u radni odnos na određeno, puno radno vrijeme do povratka na rad Antonije Jelić, primi Jakov Damjanić na radno mjesto vjeroučitelja.

Predsjednica Školskog odbora prijedlog ravnateljice stavlja na glasovanje te se on usvaja jednoglasno.

Zaključak 5/11

Daje se suglasnost da se u radni odnos na određeno, puno radno vrijeme do povratka na rad Antonije Jelić, primi Jakov Damjanić na radno mjesto vjeroučitelja.

Ad 8.)

Predsjednica Školskog odbora prelazi na osmu točku dnevnog reda te konstatira kako pod ovom točkom dnevnog reda nema daljnje rasprave.

Nakon što je iscrpljen dnevni red predsjednica Školskog odbora zaključuje sjednicu u 17,00 sati.

         Zapisničar                                                             Predsjednica Školskog odbora

     Vesna Vrbanović Jančić, prof.


                       Martina Hrdalo, prof.  

